в параграфи 16, 17, 18 и 19.
 ИЗСЛУШВАНИЯ
 21.
 Председателят определя датата и часа на изслушването, след като се консултира със страните по споразумението и другите членове на арбитражния комитет, и ги потвърждава писмено на страните. Тази информация също така се предоставя на обществеността от страната по споразумението, която отговаря за административната организация на процедурата, освен ако изслушването не е при закрити врати. Освен ако една от страните по споразумението не възрази срещу това, арбитражният комитет може да реши да не насрочи такова изслушване.
 22.
 Освен ако страните не са се договорили за друго, изслушването се провежда в Брюксел, когато страната ищец е Украйна, и в Киев, ако страната ищец е ЕС като страна по споразумението.
 23.
 Арбитражният комитет може да насрочи допълнителни изслушвания, ако страните по споразумението се договорят за това.
 24.
 Всички арбитри присъстват от начало до край на всяко едно изслушване.
 25.
 Следните лица могат да присъстват на изслушванията, независимо дали те се провеждат при открити или закрити врати:
 а)
 представителите на страните по споразумението;
 б)
 съветниците на страните по споразумението;
 в)
 членовете на административния персонал, устните преводачи, писмените преводачи и съдебните стенографи (протоколчици); както и
 г)
 помощниците на арбитрите.
 Единствено представителите и съветниците на страните по споразумението имат право да вземат думата пред арбитражния комитет.
 26.
 Най-късно пет дни преди датата на изслушването всяка от страните по споразумението представя на арбитражния комитет списък с имената на лицата, които ще пледират от нейно име по време на изслушването, както и на другите представители или съветници, които ще присъстват на изслушването.
 27.
 Изслушванията пред арбитражните комитети са публични, освен ако страните по споразумението не решат, че част от изслушването или цялото изслушване може да се проведе при закрити врата. Арбитражният комитет обаче заседава при закрити врата, когато становището и доводите на една от страните по споразумението съдържат поверителна търговска информация.
 28.
 Арбитражният комитет провежда изслушването по посочения по-долу начин, като осигури на страната ищец и на страната ответник еднакво процесуално време:
 Доводи
 а)
 представяне на доводите на страната ищец
 б)
 представяне на доводите на страната ответник
 Възражения
 а)
 представяне на доводите на страната ищец
 б)
 реплика на страната ответник.
 29.
 Арбитражният комитет има право да отправя въпроси към всяка от страните по споразумението във всеки един момент от изслушването.
 30.
 Арбитражният комитет предприема необходимото за съставянето на протокол от всяко изслушване и възможно най-бързото изпращане на препис от него на страните по споразумението.
 31.
 Всяка една от страните по споразумението може да представи допълнително писмено изложение по всеки един от въпросите, повдигнати по време на изслушването, в срок от 10 дни от датата на изслушването.
 ПИСМЕНИ ВЪПРОСИ
 32.
 Арбитражният комитет има право във всеки един момент от процедурата да отправя писмено въпроси към едната или към двете страни по споразумението. Всяка една от страните по споразумението получава копие от всеки въпрос, поставен от арбитражния комитет.
 33.
 Всяка една от страните по споразумението предоставя на другата страна по споразумението копие от своя писмен отговор на въпросите на арбитражния комитет. На всяка от страните по споразумението се предоставя възможност да